ꯏꯔꯤꯛꯊꯣꯅꯤꯌꯁ (ꯑꯊꯤꯟꯁ)

ꯏꯔꯤꯛꯊꯣꯅꯤꯌꯁ ꯅꯠꯇ꯭ꯔꯒ ꯑꯦꯔꯤꯛꯊꯣꯅꯤꯌꯁ ꯍꯥꯏꯕꯁꯤ ꯒ꯭ꯔꯤꯛꯀꯤ ꯃꯤ ꯂꯥꯢ ꯇꯤꯟꯒꯤ ꯋꯥꯔꯤꯗ ꯌꯥꯎꯕ ꯑꯦꯊꯦꯟꯁꯀꯤ ꯅꯤꯡꯊꯧ ꯑꯃꯅꯤ ꯫
ꯃꯄꯨꯡꯑꯣꯏꯕ ꯋꯥꯔꯤ
ꯕꯤꯕꯤꯂꯤꯌꯣꯊꯦꯀꯥ ꯀꯧꯕ ꯄꯨꯌꯥꯗ ꯑꯁꯨꯝꯅ ꯄꯜꯂꯤ, ꯂꯥꯟꯂꯩꯃ ꯑꯣꯢꯔꯤꯕꯤ ꯑꯊꯤꯅꯥ ꯂꯥꯢꯔꯦꯝꯕꯤꯅ ꯅꯣꯡꯃ ꯀꯣꯔꯧ ꯅꯨꯃꯤꯠ ꯑꯃꯗ ꯌꯣꯠ ꯊꯥꯡ ꯁꯨꯕ ꯂꯥꯢꯅꯨꯄꯥ ꯍꯤꯐꯦꯏꯁꯇꯁꯀꯤ ꯃꯅꯥꯛꯇ ꯈꯨꯠꯁꯨ ꯑꯃ ꯁꯥꯕꯤꯅꯕ ꯍꯥꯢꯖꯕ ꯂꯥꯛꯈꯤ ꯫ ꯃꯇꯝꯁꯤꯗ ꯍꯤꯐꯦꯏꯁꯇꯁ ꯃꯍꯥꯛꯀꯤ ꯅꯨꯄꯤ ꯑꯦꯐ꯭ꯔꯣꯗꯥꯢꯠꯀ ꯈꯥꯢꯅꯈꯤꯕꯒꯤ ꯃꯁꯥꯁꯤ ꯑꯄꯥꯝ ꯅꯨꯡꯁꯤꯒꯤ ꯅꯨꯉꯥꯢꯕ ꯐꯪꯗꯕ ꯇꯥꯟꯖꯥ ꯑꯣꯢꯔꯤꯉꯩꯗ ꯃꯤ ꯂꯩꯇꯕ ꯇꯥꯟꯖꯥꯗ ꯂꯥꯢꯔꯦꯝꯕꯤ ꯑꯁꯤꯅ ꯃꯅꯥꯛꯇ ꯃꯊꯟꯇ ꯂꯥꯛꯄꯒꯤ ꯈꯨꯗꯣꯡ ꯆꯥꯕ ꯂꯧꯔꯒ ꯃꯍꯥꯛꯄꯨ (ꯑꯊꯤꯅꯥꯄꯨ) ꯃꯍꯥꯛꯀꯤ ꯌꯣꯠ ꯊꯥꯡ ꯁꯨꯐꯝ ꯁꯪꯂꯦꯟ ꯃꯅꯨꯡꯗ ꯅꯨꯄꯤ ꯑꯣꯢꯕꯤꯒꯤ ꯏꯀꯥꯢ ꯈꯨꯝꯅꯕ ꯃꯥꯡꯍꯟꯅꯕ ꯍꯣꯠꯅꯔꯛꯈꯤ ꯫  
ꯑꯊꯤꯅꯥꯗꯤ ꯃꯍꯥꯛꯀꯤ ꯑꯁꯦꯡꯕ ꯂꯩꯁꯥꯕꯤ ꯑꯣꯢꯔꯤꯕ ꯍꯛꯆꯥꯡ ꯑꯁꯤ ꯃꯥꯡꯊꯣꯛꯍꯟꯅꯤꯡꯗꯕꯅ ꯅꯥꯟꯊꯣꯛꯇꯨꯅ ꯆꯦꯟꯅꯕ ꯍꯣꯠꯅꯔꯛꯈꯤ ꯫ ꯑꯗꯨꯕꯨ ꯍꯤꯐꯦꯏꯁꯇꯁꯅ ꯃꯥꯕꯨ ꯇꯥꯟꯅꯔꯛꯈꯤ ꯫ ꯂꯝꯕꯤꯗ ꯃꯍꯥꯛꯄꯨ ꯐꯥꯗꯨꯅ ꯅꯝꯗꯨꯅ ꯃꯊꯨ ꯅꯥꯅꯕ ꯍꯣꯠꯅꯔꯛꯈꯤ ꯫ ꯃꯁꯤꯗ ꯑꯊꯤꯅꯥꯅ ꯌꯥꯝꯅ ꯀꯟꯅ ꯂꯥꯟꯊꯦꯡꯅꯈꯤ ꯫ ꯊꯧꯑꯣꯡ ꯑꯁꯤꯗ ꯍꯤꯐꯦꯏꯁꯇꯁꯀꯤ ꯍꯛꯆꯥꯡꯗꯒꯤ ꯐꯝꯄꯤ ꯆꯠꯄꯗ ꯑꯊꯤꯅꯥꯒꯤ ꯃꯐꯩꯗ ꯐꯝꯄꯤꯗꯨ ꯇꯥꯔꯛꯈꯤ ꯫ ꯑꯊꯤꯅꯥꯅ ꯃꯍꯤꯗꯨ ꯁꯥꯝꯇꯨꯒꯤ ꯐꯤ ꯑꯃꯅ ꯈꯠꯇꯣꯛꯈꯤ ꯫ ꯃꯁꯤꯗ ꯍꯤꯐꯦꯏꯁꯇꯁꯀꯤ ꯐꯝꯄꯤꯗꯨ ꯃꯥꯂꯦꯝ ꯂꯩꯃꯥꯢꯗ ꯇꯥꯈꯤ ꯫ ꯃꯥꯂꯦꯝ ꯂꯩꯃ ꯒꯦꯌꯥꯅ ꯐꯝꯄꯤꯗꯨ ꯂꯧꯁꯤꯟꯗꯨꯅ ꯑꯉꯥꯡ ꯑꯃ ꯑꯣꯢꯅ ꯄꯣꯛꯂꯛꯈꯤ ꯫ ꯑꯉꯥꯡꯁꯤ ꯏꯔꯤꯛꯊꯣꯅꯤꯌꯁꯅꯤ ꯫ ꯑꯊꯤꯅꯥꯅ ꯑꯉꯥꯡꯁꯤ ꯂꯣꯟꯅ ꯌꯣꯛꯄ ꯄꯥꯝꯈꯤ ꯫ ꯑꯗꯨꯅ ꯑꯉꯥꯡꯁꯤ ꯀꯅꯥꯅꯁꯨ ꯈꯪꯈꯤ-ꯎꯈꯤꯗꯅꯕ ꯑꯄꯤꯛꯄ ꯎꯄꯨ ꯑꯃꯗ ꯍꯥꯞꯆꯤꯟꯗꯨꯅ ꯄꯨꯔꯛꯈꯤ ꯫https://www.perseus.tufts.edu/hopper/text?doc=Apollod.+3.14.6

ꯃꯤꯔꯦꯜꯁꯤꯡ

ꯂꯧꯔꯛꯐꯝ ꯂꯪꯗꯥꯢꯁꯤꯡ
 Apollodorus, Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, MA, Harvard University Press; London, William Heinemann Ltd. 1921.  Online version at the Perseus Digital Library.
 Robert S. P. Beekes, Etymological Dictionary of Greek, 2 vols. Leiden: Brill, 2009.
 Graves, Robert; The Greek Myths, Moyer Bell Ltd; Unabridged edition (December 1988), ISBN_0-918825-80-6.
 Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. Online version at the Perseus Digital Library.
 Smith, William; Dictionary of Greek and Roman Biography and Mythology, London (1873). Erichthonius
ꯃꯇꯦꯡ ꯂꯧꯔꯛꯐꯝ